Елин Пелин
Сънят на поточетата

chitanka.info

Спят в усоите планински,

като мънички деца,

вледенелите потоци

с белосребърни лица.

Тъмните гори ги пазят

и им пеят нощ и ден,

сутрина над тях високо

облик спира се румен.

— Тихо! — шепне планината. —

Нека спят децата мои

и пазете да не влиза

вятър в тъмните усои!

И сърните диви, плахи,

леко бродят окол тях,

веселите самодиви

спират кръшния си смях…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.